Martin Höllwarth var en av de første østerrikerne som hoppet med V-stil. I 1991 ble han juniorverdensmester i skihopping. Året etter fikk han sitt store gjennombrudd under OL i Albertville med tre sølvmedaljer: I normalbakken bak landsmannen Ernst Vettori (etter at Höllwarth hadde ledet etter første omgang), i storbakken bak finske Toni Nieminen og i lagkonkurransen (sammen med Ernst Vettori, Andreas Felder og Heinz Kuttin).